सईद जाफ़री

सईद जाफ़री (पंजाबी: ਸਈਦ ਜਾਫ਼ਰੀ; ८ जनवरी १९२९ – १५ नवम्बर २०१५) भारत में जन्मे ब्रितानी अभिनेता थे। उन्होंने विभिन्न ब्रितानी और हिन्दी फ़िल्मों में अभिनय किया। उनका जन्म मलेरकोटला, पंजाब में एक पंजाबी मुस्लिम परिवार में हुआ। उन्होंने द मैन हू वूड बी किंग (१९७५), शतरंज के खिलाड़ी (१९७७), गाँधी (१९८२), ए पैसेज टू इंडिया (१९६५ बीबीसी संस्करण एवं १९८४ फ़िल्म), द फार पैविलियंस (१९८४) और माय ब्यूटीफुल लौन्ड्रेट (१९८५) सहित विभिन्न फ़िल्मों में अभिनय किया। उन्होंने १९८० और १९९० के दशक में विभिन्न बॉलीवुड फ़िल्मों में भी काम किया। 

मृत्यु
अनुभवी अभिनेता की 14 नवंबर 2015 की सुबह लंदन के एक अस्पताल में मृत्यु हो गई।  वह 86 वर्ष के थे।  वह ब्रेन हैमरेज के कारण अपने लंदन स्थित आवास पर गिर गए थे और फिर कभी होश में नहीं आए। उनका अंतिम संस्कार 7 दिसंबर को लंदन में किया गया।

 सन्दर्भ 

श्रेणी:1929 में जन्मे लोग
श्रेणी:15 November 2015 में निधन
श्रेणी:हिन्दी अभिनेता
श्रेणी:भारतीय फ़िल्मकर्मी
श्रेणी:फ़िल्मफ़ेयर पुरस्कार विजेता